Sutartis sudaroma iki pirmos mokslo metų dienos

Vaikų iki 14 metų mokymo

S U T A R T I S

201__ m. _______________________________d. Nr. _________

Vilniaus ,,Atžalyno“ mokykla-darželis, kodas 191665861, Genių g. 25, LT-11217, Vilnius
(toliau – Mokykla),  atstovaujama direktorės ŽANETOS BUDRIENĖS, viena šalis ir tėvas/globėjas (toliau – Tėvai), atstovaujantis vaiko interesus, kita šalis, sudaro šią sutartį:  
_____________________________________________________________________________________________
(Tėvų/globėjų vardas, pavardė)
______________________________________________________________________________________________                                         
				( faktinės gyvenamosios vietos adresas, telefonas, el. paštas)
(Sutartį pasirašius vienam iš Tėvų, kitas iš Tėvų neatleidžiamas nuo šios sutarties įsipareigojimų vykdymo).

I. SUTARTIES OBJEKTAS

Mokykla įsipareigoja Tėvų sūnų/dukrą __________________________________________________
                                                                                       (vardas, pavardė, asmens kodas arba gimimo data)
mokyti pagal pradinio ugdymo programą , kodas 101001001  ir pagal galimybes sudaryti sąlygas tenkinti jo/jos saviraiškos poreikius.
	II. SUTARTIES ŠALIŲ ĮSIPAREIGOJIMAI

1.   MOKYKLA įsipareigoja:
1.1. įgyvendinti pradinio ugdymo programą;
1.2. užtikrinti, kad suteiktos paslaugos atitiktų galiojančius teisės aktus;
1.3. teikti valstybinius standartus atitinkantį pradinį ugdymą pagal ketverių metų pradinio ugdymo programą: suteikti asmeniui dorinės ir socialinės brandos pradmenis, kultūros, taip pat ir etninės, pagrindus, elementarų raštingumą, padėti jam pasirengti mokytis pagal pagrindinio ugdymo programą;
1.4. nuosekliai, planingai ir turiningai organizuoti ugdymo procesą, individualizuoti ir diferencijuoti ugdymo turinį, remiantis vaiko pažinimu; pritaikyti jį specialiųjų poreikių vaikams;
1.5. teikti psichologinę ir pedagoginę pagalbą, specialiąją pedagoginę pagalbą (esant šiam tikslui skirtam finansavimui), bendradarbiauti su specialiųjų poreikių vaikų individualios korekcinės pagalbos institucijomis; dėl objektyvių priežasčių, susijusių su mokinio raidos, sensorikos ar kitais sveikatos sutrikimais, negalinti užtikrinti mokiniui pakankamos psichologinės, specialiosios pedagoginės, specialiosios ar socialinės pedagoginės pagalbos, ar kitų jo ypatingųjų poreikių, ar derindama tiek mokinio, tiek kitų mokyklos mokinių bei mokyklos bendruomenės interesus, taip pat tardamasi su mokinio tėvais/globėjais, pedagogine psichologine bei vaiko teisių apsaugos tarnyba, siūlo jam mokytis kitoje, jo specialiuosius poreikius atitinkančioje ugdymo įstaigoje;
1.6. organizuoti medicininę pagalbą moksleiviui nelaimės atveju. Moksleiviui susirgus ar susižeidus  informuoti Tėvus;
1.7. teikti socialinę pagalbą vaikams, saugoti nuo fizinę, psichinę sveikatą žalojančių poveikių, konsultuoti moksleivių tėvus/globėjus vaikų socialinės priežiūros klausimais ir atsižvelgti į jų pasiūlymus;
1.8. teikti išsamią informaciją tėvams/globėjams apie ugdymosi sąlygas, vaikų pasiekimus ir elgesį, vertinti ugdymosi rezultatus, supažindinti su jais moksleivius, jų tėvus/globėjus ir saugoti šios informacijos konfidencialumą;
1.9. organizuoti ankstyvąjį užsienio kalbos ir dorinį (tikybos/etikos) ugdymą, atsižvelgiant į vaikų ir jų tėvų poreikius;
1.10. organizuoti neformaliojo švietimo veiklą atsižvelgiant į vaikų poreikius ir įstaigos galimybes; už papildomos, Švietimo įstatymo nereglamentuotos, bet tėvų pageidavimu vykdomos mokamos neformaliojo mokinių švietimo veiklos kokybę mokykla neatsako;
1.11. mokymosi pasiekimus vertinti objektyviai ir nešališkai, vadovaujantis individualios pažangos principu, orientuojantis į Išsilavinimo standartų kriterijus;
1.12. moksleiviams, pažeidusiems  vidaus tvarkos  taisykles,  taikyti  drausminimo  priemones, numatytas įstaigos vidaus tvarkos taisyklėse, reikalauti iš tėvų padengti mokyklai padarytą žalą pagal Civilinio kodekso 6.263 str., 6.275 - 6.276 str.;  
1.13. priimti vaikus į mokyklą Vilniaus miesto savivaldybės tarybos nustatyta tvarka, remiantis švietimo ir mokslo ministro patvirtintais bendraisiais priėmimo kriterijais;
1.14. kelti moksleivius į aukštesnę klasę ar palikti kursą kartoti, vadovaujantis švietimo ir mokslo ministro patvirtinta kėlimo į aukštesnę klasę tvarka;
1.15. bendradarbiauti su tėvais/globėjais sprendžiant įstaigos valdymo, veiklos, ugdymo proceso organizavimo, moksleivių ugdymosi klausimus, inicijuoti tėvų/globėjų dalyvavimą įstaigos savivaldoje; 
1.16. inicijuoti įstaigos labdaros ir paramos akcijas, tėvų pagalbą talkinant mokyklai, tvarkant jos aplinką, organizuojant renginius.	
2.   MOKYKLA turi teisę:
2.1. konsultuotis ir informuoti apie rimtą Sutarties pažeidimą atitinkamas institucijas (Vaiko teisių apsaugos skyrių, Vilniaus pedagoginę psichologinę tarnybą ir pan.);
2.2. reikalauti, kad Tėvai/globėjai imtųsi konkrečių priemonių dėl netinkamo moksleivio elgesio;
2.3. fotografuoti, filmuoti moksleivį Mokyklos švenčių, ekskursijų ir kitų ugdymo tikslais organizuojamų renginių  metu;
2.4. konfidencialiai tvarkyti mokinio ir tėvų/globėjų asmens duomenis, gautus šios sutarties 
pagrindu šios sutarties vykdymo tikslais. Mokykla tvarkomus duomenis saugo ir turi teisę atskleisti kitiems asmenims tik šioje Sutartyje ar teisės aktuose nustatytais atvejais ar pagrindais.
3.   TĖVAI/GLOBĖJAI įsipareigoja:
3.1. laikytis mokyklos nuostatų ir vidaus tvarkos taisyklių; 
3.2. ugdyti vaiko vertybines orientacijas, pagarbą bendraamžiams, vyresniems bei visiems mokyklos bendruomenės nariams, kontroliuoti ir koreguoti jo elgesį;
3.3. sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo;
3.4. užtikrinti ir kontroliuoti vaiko punktualų, reguliarų mokyklos lankymą, taip pat, pareigingą namų užduočių atlikimą; jei vaikas negali atvykti į mokyklą - tą pačią dieną informuoti klasės mokytoją; laiku pateikti gydytojo pažymą ar tėvų rašytinį paaiškinimą (už 3 praleistas dienas galioja tėvų paaiškinimas raštu; už 4 ir daugiau – pažyma iš gydytojo);
3.5. parinkti savo vaikams dorinio ugdymo (tikybos arba etikos) programą vieneriems mokslo metams;
3.6. bendradarbiauti su mokyklos vadovu, kitu švietimo teikėju, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą, sprendžiant vaiko ugdymosi klausimus ir vykdyti jų rekomendacijas;
3.7. užtikrinti, kad vaiko sveikata būtų patikrinta ir pateikti mokyklai informaciją apie vaiko sveikatą kiekvienais metais iki rugsėjo 15 d.;  
3.8. aprūpinti vaiką individualiomis mokymosi priemonėmis (pratybų sąsiuviniais, priemonėmis, dailės, darbelių priemonėmis, kūno kultūros apranga ir kt.), mokykline uniforma ir užtikrinti jos dėvėjimą;
3.9. nuolat domėtis vaiko ugdymo(si) rezultatais;
3.10. išleisti vaikus į mokyklą tvarkingai apsirengusius, laikantis higienos reikalavimų;
3.11. neprieštarauti vaiko higienos ir pedikuliozės patikrinimui, jeigu tai nepažeidžia jo asmens orumo ir teisės į  privatumą;
3.12. laiku mokėti mokestį už tėvų (globėjų, rūpintojų)  pageidavimu teikiamas papildomas paslaugas (maitinimas, pailgintos dienos grupė, studija, klubas, būrelis, stovykla, ekskursija ir kt.), kuriomis naudojasi vaikai;
3.13. dalyvauti tėvams/globėjams skirtuose pedagoginėse – psichologinėse švietimo programose, renginiuose ir susirinkimuose;
3.14. dalyvauti mokyklos savivaldoje;
3.15. pagal galimybes talkinti mokyklai tvarkant jos aplinką, organizuojant renginius, remiant  labdaros ir paramos akcijas;
3.16. sutikti, kad vaiko nuotraukos ir vaizdo medžiaga būtų naudojama virtualioje erdvėje ar spaudiniuose, susijusiuose su edukacija.
3.17. dalyvauti Mokyklos veiklos tobulinimo procese: teikti pasiūlymus, dalyvauti apklausose ir kt.
3.18. kviečiamiems, nedelsiant atvykti į Mokyklą kai iškyla poreikis pritaikyti poveikio priemones netinkamai besielgiančiam Mokiniui ar neatidėliotinai spręsti kitus su Mokinio netinkamu elgesiu susijusius klausimus;
3.19. operatyviai pranešti Mokyklai apie svarbius Mokinio gyvenimo pasikeitimus –gyvenamosios vietos, globėjų kaitą, ligą ir kitus ugdymui įtakos turinčius veiksnius;
3.20. atsakingai elgtis virtualioje erdvėje, gerbti kitų asmenų privatumą ir teises, neskleisti kitų asmenų privatumą pažeidžiančios informacijos, taip pat jokių įrašų, vaizdo ar garso medžiagos, kuriuose būtų užfiksuoti mokyklos darbuotojai, mokiniai (jų atvaizdas ir /ar balsas), taip pat mokyklos patalpos, turtas, išskyrus kai dalinamasi su mokykla suderinta ar pačios mokyklos paviešinta informacija apie mokyklos veiklą, jos mokinių pasiekimus ir pan.;
3.21. užtikrinti, kad vaikas pamokų metu nesinaudotų mobiliuoju telefonu;
3.22. neleisti vaikui neštis į Mokyklą vertingų ir pavojingų daiktų bei maisto produktų, galinčių sukelti pavojų vaikų sveikatai ir saugumui;
3.23. prisiimti atsakomybę už vaikų saugumą iki 7.50 val. ir po pamokų (pagal direktoriaus patvirtintą pamokų tvarkaraštį);
3.24.   už vaikų saugumą prisiimti atsakomybę ne ugdymo(si) proceso metu;
3.25. prisiimti atsakomybę už vaiko buvimą mokykloje tarpe Formalaus ugdymo ir Neformalaus švietimo užsiėmimų bei po Mokamos pailgintos grupės veiklos; 
3.26. atlyginti vaiko padarytą žalą mokyklai ir kitiems asmenims (CK 6.263 str., 6.275 - 6.276 str.).	    
4.   TĖVAI/GLOBĖJAI turi teisę:
4.1. žinoti vaiko ugdymosi rezultatus, iškylančias socializacijos, psichologines ar pedagogines problemas;
4.2. parinkti neformaliojo švietimo veiklą pagal vaiko poreikius ir Mokyklos galimybes;
4.3. teikti siūlymus dėl ugdymo darbo organizavimo, ugdymo kokybės gerinimo, dalyvauti Tėvams/globėjams skirtuose renginiuose, susirinkimuose, savivaldoje.

III. SUTARTIES  ĮSIGALIOJIMAS, GALIOJIMAS, KEITIMAS IR NUTRAUKIMAS
	
5. Sutartis sudaryta ______ metams, įsigalioja nuo jos pasirašymo dienos ir galioja iki vaikas baigs pradinio ugdymo programą. 
6. Atskiru šalių susitarimu sutartis gali būti pakoreguota ir pratęsta vaikui perėjus prie aukštesnio lygmens ugdymo programos.
7. Mokykla turi teisę vienašališkai nutraukti sutartį tik dėl Švietimo įstatymo 29 straipsnyje  nurodytų priežasčių.
8. Sutartis  gali būti  nutraukta vienai iš šalių vienašališkai pareiškus apie jos nutraukimą arba  pažeidus Sutarties sąlygas.

IV. BAIGIAMOSIOS NUOSTATOS

9. Ginčytini ugdymo proceso organizavimo, Mokyklos veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausiai aptariami su klasės vadovu, direktoriaus pavaduotoju ugdymui, kitais specialistais. Neradus sprendimo, kreipiamasi į Mokyklos-darželio direktorių, mokyklos-darželio tarybą, atskirais atvejais – sprendžiama dalyvaujant Savivaldybės švietimo padalinio ar Lietuvos Respublikos Švietimo ir mokslo ministerijos atstovui arba apskundžiama Lietuvos Respublikos administracinių bylų teisenos įstatymo nustatyta tvarka.  
10.Tėvų prašymus dėl ginčų objektyvumo nagrinėja direktoriaus įsakymu sudaryta komisija, kurią sudaro administracijos, pedagogų ir moksleivio atstovai.

	Sutartis sudaryta  dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Mokykla-darželis 			direktorė Žaneta Budrienė
                                                   
                                                 A. V.

Tėvai/globėjai  		_______________________________
                                                                                                        (parašas)                                    (vardas, pavardė)
		Veikdama(s) abiejų tėvų/globėjų vardu